Antonio Urbiztondo

Juan Antonio Urbiztondo Egia (Donostia, 1803ko urtarrilaren 17a – Madril, 1857ko apirilaren 26a) militar eta politikari gipuzkoarra izan zenAuñamendi Entziklopedia.

 Biografia 
1814an armadan sartu ondoren, gobernuaren aurka borrokatu zuen Hirurteko Liberalean. Gero Boluntario erregezaleekin aritu zen.

1833an Méridan atxilotu zuten karlismoaren jarraitzailea izateagatik. Hala ere, Portugalera ihes egin eta Don Karlosen gortean sartu zen. Ingalaterratik Euskal Herrira zihoazela, berriro atxilotu eta Puerto Ricora eraman zuten. Berriro ihes egin eta, azkenekoz, 1836an armada karlistarekin bat egin zuen.

Estatu Nagusian sartu eta Kataluniako armadaren buruzagi izendatu zuten. Handik Euskal Herrira itzuli eta Bergarako hitzarmena sinatzean, Esparteroren armadan sartu zen non Gaztelako batailoi karlista ohiak zuzendu zituen Ramón Cabreraren aurka. 1841ko urrian matxinatu eta erbesteratu zen. 1843ko amnistiari esker itzuli eta 1850ean Filipinetako kapitain jeneral bilakatu zen. 1856an Espainiako guda ministro izendatu zuten. 1857an hil zenPirala y Criado, Antonio. Vindicación del general Maroto y manifiesto razonado de las causas del Convenio de Vergara. Iruñea: Urgoiti, 2005. .

 Erreferentziak 

Kategoria:Lehen Karlistaldiko militarrak
Kategoria:Donostiako militarrak
Kategoria:Donostiako politikariak
Kategoria:Espainiako ministroak
Kategoria:Espainiako jeneralak
Kategoria:Madrilen hildakoak